אחרי ש...

עלילה

טסה יאנג עוברת לתוך חדר המעונות שלה עם עזרה מאמה שלה, קרול, והחבר שלה, נואה. היא פוגשת את השותפה לחדר שלה, סטף, ואת החברה שלה, טריסטן. לאחר מכן, קרול טוענת כי היא לא מרוצה מהשתיים תוך שהיא אומרת לטסה שהן ישפיעו עליה לרעה. זאת בתגובה מבטיחה שלא תתפתה אחריהן.
למחרת, ביום הראשון של טסה בקולג' היא פוגשת בלנדון גיבסון וחוברת אליו. בהמשך, היא פוגשת את הרדין סקוט בחדרה, וזאת תוך שרק מגבת עוטפת את גופה, בעקבות כך שיצאה מהמקלחת. בסמוך לכך, נכנסת סטף לחדר, אשר מציעה לה לבוא למסיבה עם חבריה, אך טסה מסרבת. ביום שלאחר מכן, טסה רואה את הרדין בבית הקפה יחד עם מולי וזד. היא פוגשת בסטף שוב בספרייה והיא משכנעת אותה לבוא למסיבה שנמצאת בבית האחווה, שם היא פוגשת את החברים שלה; זד, מולי, ג'ייס והרדין. תוך שכולם עושים היכרות, ג'ייס משכנע אותה לשתות מעט ומיד מתחיל משחק של "אמת או חובה", בו טסה מתגלה כבתולה ומתבקשת להתנשק עם הרדין. זאת מסרבת, ועוזבת את המקום. היא מתקשרת לנואה, אבל הוא שופט אותה על כך שהיא שותה וחוגגת בשעות מאוחרות במקום ללמוד. תוך שהיא בסערת רגשות, היא מנתקת את השיחה ומסתובבת בבית האחווה עד שמגיעה בטעות אל חדרו של הרדין מבלי להבין זאת. תוך כדי שהיא מתהלכת בחדר, טסה מוצאת את הספר "אנקת הגבהים" ונתקלת בהרדין שמביט בה מהצד. הרדין מפתח עמה שיחה, ואף מנסה לנשק אותה, אך היא במהירות הולכת. 
בשיעור ספרות שהתקיים למחרת, טסה יושבת ליד לנדון ונכנסת לעימות עם הרדין על הספר "גאווה ודעה קדומה". בהמשך, מגלה לנדון כי הוא והרדין הולכים להיות קרובי משפחה בשל אירוסיהם של אמו ואביו של הרדין. הרדין פונה אל טסה ומתעקש שיתחילו מחדש, מזמין אותה להצטרף אליו לסיבוב על שפת הנהר. זאת נענית להצעה, והשניים נכנסים בבגדים מינימליים אל הנהר, ומיד מתחילים להתנשק ולהתגפף. לאחר מכן, הם הולכים לארוחת אליה מתלווים מולי וזד, שמכעיסים את הרדין ומבקשים מטסה לחכות ליד הבר. טסה מספרת להרדין שהיא מתכננת לספר לנואה, חבר שלה, על כל הסיפור ביניהם, אבל הרדין מצהיר בפניה שהוא מסוגל לאהוב כמה נשים בו זמנית ואין טעם שתעשה זאת. טסה נפגעת, יוצאת מן המקום ולמחרת מגלה כי נואה הגיע לבקר אותה בהפתעה.
לאחר מכן, נודע לטסה כי הרדין גרם לאנדרלמוסיה שלמה בביתו וכי הוא שבר ופירק חפצים. זאת ממהרת לסור לשם ומתעמתת איתו. לבסוף, השניים מתחבקים ומתנשקים עם אחד השני. ביום שלמחרת, טסה הולכת חזרה לחדר המעונות שלה, ובדרך נתקלת בנואה שמגלה על מערכת היחסים שלה עם הרדין ופוצח איתה. לקראת סיום הריב, מחליט נואה לעזוב את המקום תוך שהוא מתעלם מטסה ומודיע לאמא שלה על כל מה שקרה. זאת ממהרת לבוא אל הקולג' ומזהירה את טסה כי אם תבחר בהרדין היא תפסיק לממן אותה. טסה בוחרת בהרדין ואמה עוזבת את המקום.
בהמשך הסרט, הרדין מוצא דירה חדשה בשביל שניהם ושניהם נוכחים בחתונה של אבא של הרדין ואמו של לנדון. הרדין מגלה לטסה שאביו היה שיכור ואמו הותקפה על ידי חבריו של אביו שהיו שיכורים. טסה מנחמת אותו ושניהם חוזרים לדירתם במטרה לקיים יחסי מין. בסצנה הבאה, בזמן שהם באמבטיה ביחד, הרדין כותב על הגב של טסה "אני אוהב אותך". השניים חושבים שהם הגיעו לשקט הנפשי שלהם, אך בדיוק מקבל הרדין מסרון ממולי שקוראת לו לבוא למקום מפגש מסוים. טסה קוראת את המסרון ומוטרדת ממנו מאוד. היא מתחילה לריב עם הרדין ושואלת אותו מדוע מולי רוצה להיפגש איתו. הוא בתגובה אומר לה שהיא צריכה לסמוך עליו ולהישאר בבית. לאחר כמה דקות היא מחליטה ללכת אל מקום המפגש, שם נודע לי כי הרדין היה איתה אך ורק בגלל משחק ה-"אמת או חובה". היא מתחילה לבכות והרדין מצהיר בפניה שהוא באמת אהב אותה מעבר למשחק. טסה, המומה ושבורת לב, בורחת מהרדין. הוא עוקב אחריה ומנסה להסביר שזה היה לפני שהוא ידע מי היא ושהוא באמת אוהב אותה. טסה מחליטה להשלים עם אמה ועם נואה בסצנה שלאחר מכן.
בסוף הסרט, במהלך שיעור ספרות, פרופסור סוטו נותנת לטסה עבודה שהוגשה על ידי הרדין, תוך שהיא אומרת לה שהעבודה הייתה צריכה להיות מוגשת אליה. כאשר טסה קוראת את העבודה, היא הולכת בחזרה לנהר בו היא התנשקה לראשונה עם הרדין. הרדין מקריא ברקע את העבודה ואומר "פעם שאלת אותי את מי אני הכי אוהב בעולם. היום אני יכול להגיד שזאת את".

יציאה לאקרנים

הסרט "אחרי ש..." יצא לאקרנים ב-12 באפריל 2019, בהפצתם של סרטי אווירון.

בקופות

תקציב הסרט הוא 14 מיליון דולר. בארצות הברית הצליח הסרט לגרוף 6,002,349 מיליון דולר בשבוע צאתו ובכך דורג כסרט ה-8 הרווחי ביותר לאותו השבוע. שבוע לאחר מכן, ירד אל המקום ה-10 כאשר גרף סכום של כ-2,381,995 דולר. נכון לסוף אפריל 2019, הרוויח הסרט בכל העולם 44 מיליון דולר בסך הכל.
בסך הכל, הרוויח הסרט בשבוע צאתו בעולם כ-12 מיליון דולר.